Bjørn Ousland

**Bjørn Ousland** (født 1959) er en norsk tegneserieskaper og illustratør. 

## Bakgrunn og arbeid

Bjørn Ousland er utdannet ved Joe Kubert School of Comics and Graphics Art i New Jersey fra 1982 til 1985. Han har siden vært svært produktiv og skrevet og tegnet en rekke tegneserier, både humoristiske striper og hele album, blant annet basert på historiske materiale og norske folkeeventyr. Han var i en årrekke blant de mest fremtredende tegnerne i humorbladet Pyton med serier som *[[Hellitern og Halvlitern]]*, *Lucky Duck* og *Børt – Børre*. I 1995 kom den populære serien *Siggen og Piggen*. Han bidro også med 87 avisstriper av *Småkryp* i Dagbladet i 1998. I de seinere åra har han illustrert en rekke bøker for barn, deriblant fire bildebøker med tekst av Knut Nærum og flere skolebøker. Bjørn Ousland har også skrevet tegneseriemanus for andre tegnere.

Ouslands tegnestil er delvis inspirert av humoristiske tegneserier med klare konturer og fargeflater. Teknikken er penn, ofte kombinert med fargeblyant og akvarell. Tegneseriene hans er utgitt i USA, Danmark, Sverige og Finland. Han har hatt flere separatutstillinger, er innkjøpt av Nasjonalbiblioteket og har mottatt flere priser for tegneseriene sine.

Bjørn Ousland er oppvokst og bor på Nesodden. Han er sønnen til kunstneren Ingrid Ousland og broren til polfareren Børge Ousland.

## Bibliografi (utvalg)
### Tegneserier
* 1985: Jón Sveinbjørn Jónsson: *Mareritt*
* 1987: *Snack-man - årsalbum '87*, egen tekst
* 1988: *Mastodont : serier af 24 skandinaviske serieskabere*, tegneserieantologi
* 1988: Eirik Ildahl: *Pesta* (Solruns saga 1)
* 1989: Eirik Ildahl: *Nattlys* (Solruns saga 2)
* 1991: Eirik Ildahl: *Sjøormen*
* 1995: *Siggen og Piggen*
* 1998: *Siggen & Piggen 4 - På frifot*, egen tekst
* 1999: *Mumle Gåsegg*, egen tekst fritt etter Asbjørnsen og Moe
* 2000: *Soria Moria Slott*, egen tekst fritt etter Asbjørnsen og Moe
* 2001: *Amfibius Rex*, egen tekst
* 2002: *Grimsborken*, egen tekst fritt etter Asbjørnsen og Moe
* 2003: *Bisk*, egen tekst

### Barnebøker med egen tekst
* 2006: *Mitt første leksikon om sport - sommeridretter* 
* 2007: *Bisk får en liten unge* - billedbok
* 2008: *Bisk får en ny venn* - billedbok
* 2008: *Nordover - med Nansen mot Nordpolen - første Fram-ferd*
* 2009: *Prins Bisk*
* 2009: *Sydover*
* 2010: *Alt om ski*
* 2010: *Bisk blir borte*
* 2011: *Dragejakten*
* 2012: *Nansen over Grønland*
* 2012: *Penger!*
* 2012: *Snørrunger*
* 2013: *Trollprinsen*, Cappelen Damm
* 2013: *Bisk blir redd*, Cappelen Damm
* 2015: *Bisk i farta*, tegneserie, Cappelen Damm
* 2015: *Småbarnsuppe*, Cappelen Damm
* 2016: *Ut på eventyr*, Cappelen Damm
* 2017: *Din ekspedisjon med Nansen*, Cappelen Damm
* 2017: *Flink drage*, Cappelen Damm
* 2018: *Oppover. [[Roald Amundsen]]s spektakulære luftferder*, Cappelen Damm
* 2021: *Det mørke hjertet*, Ena

### Illustrasjoner i bøker
* 2001: Halvor Roll: *Frøken Bisk Glefs og femten andre*, tøysedikt for barn
* 2003: Jón Sveinbjørn Jónsson: *Ernst på vingene*, lettlestbok
* 2003: Knut Nærum: *Monkypop-saken*, bildebok
* 2003: Jon Ewo: *Vil den virkelige William være så snill å reise seg!  William Shakespeare - et puslespill av en biografi*, biografi for ungdom
* 2003: Sverre Henmo: *Når dinosaurer gråter*
* 2004: Endre Lund Eriksen: *Jafs - flukten fra Villmarka zoo*
* 2004: Knut Nærum: *Barnepolitiet*, bildebok
* 2005: Knut Nærum: *Kalle Komet*, bildebok
* 2005: Lars Christian Olaussen: *Skyggespill*
* 2005: Unni Løkkebø og Margit Løyland: *Aschehougs illustrerte norgeshistorie*
* 2005: Kjersti Scheen: *Villas vals*
* 2006: Knut Nærum: *Kalle Komet og skreklingene*, bildebok
* 2006: Lars Christian Olaussen: *Søren Slamkryper til topps*
* 2006: Linn T. Sunne: *Størst*
* 2006: Jon Ewo: *Historien som ikke ville slutte*
* 2007: Knut Nærum: *Kalle Komet og meteormonsteret*, billedbok
* 2007: Jon Ewo: *FortTellingen om et mulig drap - et spørsmåltegn av en biografi om middelalderkongen Håkon Sverresson*, sakprosa for barn
* 2008: Knut Nærum: *Slemme barn*
* 2008: Helge Torvund: *Fantasiblikket*
* 2009: Arne Svingen: *Ujiji - en historie om å oppdage verden*
* 2010: Knut Nærum: *Kalle Komet og krympekanonen*
* 2011: *Kalle Komplett*
* 2011: Jon Ewo: *Spillet om Sydpolen : et kappløp dit kartet slutter*
* 2012: Jon Ewo: *Monster!*

## Priser (utvalg)

* 1985: Kulturdepartementets tegneseriepris for *Mareritt* (sammen med Jón Sveinbjørn Jónsson)
* 1988: Kulturdepartementets tegneseriepris for *Solruns saga, 1. Pesta* (sammen med Eirik Ildahl)
* 1990: Sproingprisen for *Solruns saga: Nattlys* (sammen med Eirik Ildahl)
* 1999: Kulturdepartementets tegneseriepris for *Mumle Gåsegg* 
* 2002: Kulturdepartementets tegneseriepris for *Grimsborken*
* 2001: Kulturdepartementets illustrasjonspris for *Frøken Bisk Glefs og femten andre* (forfatter Halvor Roll)
* 2007: Brageprisen for *Fortellingen om et mulig drap* i klassen Sakprosa for barn sammen med forfatteren  Jon Ewo
* 2013: Nominert til Kulturdepartementets tegneseriepris for *Nansen over Grønland* (utgitt 2012)
* 2014: Nominert til Kulturdepartementets tegneseriepris for *Bisk blir redd* (utgitt 2013)
* 2015: Kulturdepartementets spesialpris for barne- og ungdomslitteratur i bokåret 2014 for polarserien *NORDOVER med Nansen mot Nordpolen* (2008), *SYDOVER Kappløpet mot Sydpolen* (2009), *NANSEN over Grønland* (2012) og *AMUNDSEN gjennom Nordvestpassasjen* (2014)

## Referanser


## Kilder
*Presentasjon av Bjørn Ousland i Forfatterkatalogen på Forfattersentrums nettsider

## Eksterne lenker

* Hjemmesider
* Cappelen forlags presentasjon med boklister
* Jippi forlag om Bjørn Ousland
* Kort biografi (sammen med andre tegenseriertegenre)
* Bokbuss dekorert av Bjørn Ousland